**De forskjellige typer stamceller:**

**Pluripotente stamceller** (embryonale stamceller – ES-celler og induserte pluripotente stamceller – iPS-celler) kan brukes som en kilde til alle andre celletyper i kroppen.

Pluripotente stamceller kan ikke brukes direkte til behandling av pasienter, fordi de også kan gi opphav til kreftceller.

Celler derivert fra pluripotente stamceller vil kunne brukes på pasienter dersom de tilfredsstiller en rekke krav som garanterer at de er en ren celletype, ikke inneholder kreftceller, og har en HLA-sammensetning (vevstypeantigen eller vevslikhet) som passer til pasientens HLA-profil.

Man vil derved kunne produsere en celletype fra ES-celler eller iPS-celler i laboratoriet, som deretter kan brukes til behandling av pasienter.